Ebola-virus muteer vinnig | Maroela Media
In nog ŉ artikel word die herkoms van die huidige uitbreking teruggespoor na ŉ begrafnis. Die navorsing toon dat die virus twee keer so vinnig in mense muteer as wat dit in diere gemuteer het. Hoe langer die situasie voortduur, hoe beter raak die kanse dat ‘n mutasie gaan ontwikkel wat nog makliker van mens-tot-mens oorgedra kan word.
Die mutasies hou ook die gevaar in dat dit die diagnose van die siekte kan bemoeilik, en ook die behandeling moeiliker kan maak.
Die Wes-Afrikaanse uitbreking word na een van die vyf stamme van die virus herlei wat mense siek kan maak, bekend as die Ebola Zaïre. Die virus het vermoedelik sedert 2004 in vlermuise van die Kongo na Wes-Afrika verhuis.
ŉ Uitbreking van ŉ ander stam wat ook al enkele lewens geëis het, is intussen in die DRK bevestig.
Klik hier en hier om meer besonderhede in nie-vakwetenskaplike publikasies te lees.